Hipólito Yrigoyen

Hipólito Yrigoyen (1852–1933) oli argentiinalainen poliitikko. Hän oli lakimies, professori ja metsänhoitaja, ja nousi radikaalipuolueen johtoon vuonna 1896. Yrigoyen toimi maansa presidenttinä kahdesti: 1916–1922 ja 1928–1930. Hänen ensimmäisellä kaudellaan Argentiina pysyi puolueettomana ensimmäisen maailmansodan ajan, vaikka saksalaisvastainen mieliala maassa kasvoi Saksan keisarikunnan asiainhoitaja Karl von Luxburgin vuonna 1917 aiheuttaman diplomaattisen selkkauksen takia. Vuonna 1928 Yrigoyen valittiin presidentiksi suurella ääntenenemmistöllä. Vuoden 1929 talouslama heikensi hänen valtaansa, ja presidenttikausi päättyi sotilasvallankaappaukseen 1930.Yrigoyen  Historia del Pais 

Syrjäytetty Yrigoyen vietti loppuelämänsä arestissa Martín Garcían saarella, missä hän kuoli vuonna 1933.

 Lähteet 

 Aiheesta muualla 

Luokka:Argentiinan presidentit
Luokka:Argentiinalaiset professorit
Luokka:Metsänhoitajat
Luokka:Vuonna 1852 syntyneet
Luokka:Vuonna 1933 kuolleet